**โครงการแข่งขันกีฬาต้านภัยยาเสพติดตำบลกระโด “ กระโดคัพ ”**

**ประจำปี ๒๕62**

**๑. ชื่อโครงการ** “โครงการแข่งขันกีฬาต้านภัยยาเสพติดตำบลกระโด “กระโดคัพ” ประจำปี ๒๕62”

**๒. หลักการและเหตุผล**

การออกกำลังกายและการเล่นกีฬาเป็นกิจกรรมหนึ่งในการพัฒนาคุณภาพชีวิต เพราะในปัจจุบันสภาพสังคมและเศรษฐกิจได้เปลี่ยนแปลงไปอย่างรวดเร็ว ค่าครองชีพเพิ่มสูงขึ้น ทำให้ทุกคนต้องขวนขวายทำงานเพื่อหารายได้มาจุนเจือครอบครัว ทำให้ไม่มีเวลาออกกำลังกายหรือเล่นกีฬา ด้วยเหตุนี้จึงทำให้สุขภาพร่างกายอ่อนแอลงและหันไปพึ่งพาสิ่งเสพติด ขึ้นชื่อว่า **“ยาเสพติด”** ล้วนก่อให้เกิดโทษต่อชีวิตผู้เสพด้วยกันทั้งสิ้น ทำลายทั้งชีวิตทรัพย์สิน [ครอบครัว](https://www.honestdocs.co/oppositional-defiant-disorder) คนรอบข้าง และความมั่นคงของประเทศชาติ นอกจากนี้ปัจจุบันยังพบว่าเด็กและเยาวชนมีการนำสารต่างๆ  ที่หาได้ง่ายมาผสมกันเพื่อให้ออกฤทธิ์เหมือนสารเสพติด ซึ่งเด็กและเยาวชนมีการทดลองดื่มสารเหล่านี้และมองว่าเกิดจากส่วนผสมของสารที่ไม่เป็นอันตราย โดยที่ไม่ได้คำนึงว่ามีฤทธิ์สารเสพติด ซึ่งเป็นปัญหาและเป็นภัยร้ายแรงต่อสุขภาพกาย และสุขภาพจิต ส่งผลต่อพัฒนาการทั้งด้านร่างกาย จิตใจ และสมองโดยเฉพาะในเด็กและเยาวชน ทั้งในระยะสั้นและระยะยาว

ดังนั้น การออกกำลังกายและการเล่นกีฬาอย่างสม่ำเสมอเป็นกระบวนการหนึ่งที่จะสามารถช่วยพัฒนาคนได้อย่างมีประสิทธิภาพ โดยจะช่วยพัฒนาให้มีร่างกายแข็งแรง มีพลานามัยที่สมบูรณ์ ปราศจากโรคภัยไข้เจ็บ มีสุขภาพจิตที่ดี มีอารมณ์ที่มั่นคง และสิ่งสำคัญยิ่งคือก่อให้เกิดความสามัคคีระหว่างกันทั้งในชุมชนและภายนอกชุมชน โดยการใช้กีฬาเป็นสื่อสัมพันธ์ และสนับสนุนกิจกรรมกีฬานันทนาการในระดับชุมชน เพื่อส่งเสริมให้ประชาชนหันมาสนใจและให้ความสำคัญต่อการออกกำลังกาย และเล่นกีฬาเพื่อสุขภาพ อีกทั้งยังเป็นการใช้เวลาว่างให้เป็นประโยชน์ ลดและป้องกันปัญหายาเสพติด และอบายมุขไม่ให้เกิดขึ้นอีกในชุมชน

องค์การบริหารส่วนตำบลกระโด ได้เล็งเห็นว่าเด็กและเยาวชน มีบทบาทสำคัญในการพัฒนาประเทศต่อไป   
ในอนาคต การสนับสนุนให้ประชาชนเล่นกีฬาจึงเป็นการส่งเสริมให้มีการพัฒนา ทั้งด้านร่างกายและจิตใจเพื่อ  
การป้องกันไม่ให้ประชาชนเข้าไปเกี่ยวข้องกับยาเสพติด และรู้จักใช้เวลาว่างให้เกิดประโยชน์ จึงได้จัดทำโครงการแข่งขันกีฬาต้านภัยยาเสพติด ประจำปี ๒๕62 ขึ้น

**๓. วัตถุประสงค์**

๑. เพื่อให้เด็ก เยาวชน และประชาชน มีความตระหนักและเห็นความสำคัญของการออกกำลังกายและการเล่นกีฬา

๒. เพื่อให้กีฬาสามารถพัฒนาศักยภาพทางด้านร่างกาย จิตใจ  สติปัญญาและสังคม

๓. เพื่อส่งเสริม สนับสนุน สร้างจิตสำนึกและปลูกฝัง ให้ประชาชนทุกกลุ่ม เพศ วัยรักการออกกำลังกาย   
และเล่นกีฬา

๔. เพื่อให้การกีฬาสร้างความสามัคคีในหมู่คณะและรู้จักการสร้างทีมเพื่อความสำเร็จ

๕. เพื่อให้ใช้กิจกรรมกีฬา เป็นสื่อการสร้างความเข้มแข็ง ให้แก่ชุมชนและสังคม

-2-

**๔. เป้าหมาย**

1. ทีมประชาชนทั่วไปจำนวน ๑๐ ทีม ๆ ละ ๑๕ คน ผู้ฝึกสอน 1 คนและ ผู้ควบคุมทีม ทีมละ 1 คน

รวมเป็น 170 คน

**๕. วิธีดำเนินการ**

๑. จัดประชุมร่วมกับผู้บริหาร สมาชิก เยาวชน และเจ้าหน้าที่ที่เกี่ยวข้องเพื่อวางแผนในการจัดโครงการ

๒. จัดทำโครงการเพื่อเสนอพิจารณา

๓. ประสานงานกับฝ่ายที่เกี่ยวข้อง

๔. ดำเนินการตามโครงการ

๕. สรุปและประเมินผลโครงการ

**๖. สถานที่ดำเนินการ**

สนามกีฬาองค์การบริหารส่วนตำบลกระโด หมู่ที่ ๑ ตำบลกระโด อำเภอยะรัง จังหวัดปัตตานี

**๗.ระยะเวลาดำเนินการ**

วันที่ 19 – 28 มีนาคม 2562

**๘. งบประมาณ**

จากข้อบัญญัติงบประมาณรายจ่ายประจำปี ๒๕62 แผนงานการศาสนา วัฒนธรรมและนันทนาการ งานกีฬาและนันทนาการ หมวดค่าใช้สอย ประเภท รายจ่ายเกี่ยวเนื่องกับการปฏิบัติราชการที่ไม่เข้าลักษณะรายจ่ายหมวดอื่นๆ ค่าใช้จ่ายในการแข่งขันกีฬาตำบล ตั้งไว้ 150,000.- บาท และโอนเพิ่มครั้งที่ 9 ลงวันที่ 5 มีนาคม 2562 อีกจำนวน 50,000 บาท จากโครงการส่งเสริมประเพณีและวัฒนธรรม (วันฮารีรายออิดิลอัฎฮา) หน้า 45/52 รวมเป็นเงินทั้งสิ้น 200,000 บาท รายละเอียดตามภาคผนวก ก

**๙. ผู้รับผิดชอบ**

กองการศึกษา ศาสนา และวัฒนธรรม องค์การบริหารส่วนตำบลกระโด

**๑๐. ผลที่คาดว่าจะได้รับ**

๑. เด็ก เยาวชน และประชาชน มีความตระหนักและเห็นความสำคัญของการออกกำลังกายและการเล่นกีฬา

๒. กีฬาสามารถพัฒนาศักยภาพทางด้านร่างกาย จิตใจ สติปัญญาและสังคม

๓. กีฬาสามารถสร้างจิตสำนึกและปลูกฝัง ให้ประชาชนทุกกลุ่ม เพศ วัย รักการออกกำลังกาย และเล่นกีฬา

-3-

๔. ก่อให้เกิดความสามัคคีในหมู่คณะและรู้จักการสร้างทีมเพื่อความสำเร็จ

๕. สามารถใช้กิจกรรมกีฬา เป็นสื่อการสร้างความเข้มแข็ง ให้แก่ชุมชนและสังคม

**๑1. ผู้เขียนโครงการ**

(ลงชื่อ)……………………………………………………

(นางสาวนลิณีย์ อูมูดี)

นักวิชาการศึกษาปฏิบัติการ

**๑๒. ผู้เสนอโครงการ**

(ลงชื่อ)..........................................................

(นายอุสมาน นิมะ)

ผู้อำนวยการกองการศึกษา

**๑๓. ความเห็นของปลัด อบต.**

(ลงชื่อ)...........................................................

(นายพีรพัฒน์ เจษฎาวุฒิกุล)

ปลัดองค์การบริหารส่วนตำบลกระโด

**14. ผู้อนุมัติโครงการ**

อนุมัติ...................................................................................................................................

ไม่อนุมัติ..................................................................................................................................................

(ลงชื่อ)………………………………………………

(นายวาริท กูนา)

นายกองค์การบริหารส่วนตำบลกระโด

**ภาคผนวก ก**

**โครงการแข่งขันกีฬาต้านภัยยาเสพติดตำบลกระโด ประจำปี ๒๕62**

**ณ สนามกีฬาองค์การบริหารส่วนตำบลกระโด หมู่ที่ ๑ ตำบลกระโด อำเภอยะรัง จังหวัดปัตตานี**

**……………………………………………………**

**งบประมาณทั้งสิ้น 20๐,๐๐๐.-- บาท โดยมีค่าใช้จ่ายดังต่อไปนี้**

๑. ค่าจัดซื้ออุปกรณ์ในการแข่งขันกีฬาฟุตบอล **เป็นเงิน 24,3๐๐ บาท**

- ค่าจัดซื้อลูกฟุตบอลในการแข่งขันเกรดอย่างดี จำนวน 8 ลูกๆ ละ 750 บาท

เป็นเงิน 6,000 บาท

- ค่าจัดซื้อลูกฟุตบอลสำหรับใช้ในการฝึกซ้อม จำนวน 3๐ ลูก ๆ ละ 45๐ บาท

เป็นเงิน 13,5๐๐ บาท

- จัดซื้อตาข่ายประตูฟุตบอล จำนวน ๑ คู่ ๆ ละ ๒,๔๐๐ บาท เป็นเงิน ๒,๔๐๐ บาท

- จัดซื้อน้ำมันมวย 2 โหลๆละ 12 ขวดๆละ 100 บาท เป็นเงิน 2,400 บาท   
๒. ค่าจัดซื้อชุดกีฬาสำหรับนักกีฬาและผู้ควบคุมทีม **เป็นเงิน 34,0๐๐ บาท**

- ค่าจัดซื้อชุดกีฬาสำหรับนักกีฬาฟุตบอล 10 ทีมๆละ 15 ชุดๆละ 20๐ บาท   
 เป็นเงิน 30,๐๐๐ บาท  
 - ค่าจัดซื้อเสื้อกีฬาสำหรับผู้ควบคุมทีม จำนวน 20 ตัวๆละ 200 บาท เป็นเงิน 4,000 บาท

3. ค่าวัสดุอุปกรณ์จัดเตรียมสนาม **เป็นเงิน 2,400 บาท**   
- ปูนขาว 40 ถุง ๆละ 35 บาท เป็นเงิน 1,400 บาท

- ธงสนาม 4 มุม อันละ 200 บาท เป็นเงิน 800 บาท

- เชือกมัดฟาง 1 ม้วนๆละ 200 บาท เป็นเงิน 200 บาท   
4. ค่าจ้างเหมาจัดเตรียมสนาม จำนวน 9 วันๆละ 500 บาท **เป็นเงิน 4,500 บาท**

5. ค่าจัดซื้อถ้วยรางวัล **เป็นเงิน 4,7๐๐ บาท**

- ถ้วยรางวัลชนะเลิศ อันดับ 1 จำนวน ๑ ใบ เป็นเงิน 2,0๐๐ บาท

- ถ้วยรางวัลชนะเลิศ อันดับ 2 จำนวน ๑ ใบ เป็นเงิน 1,5๐๐ บาท

- ถ้วยรางวัลชนะเลิศ อันดับ 3 จำนวน ๑ ใบ เป็นเงิน 1,2๐๐ บาท

6. เงินรางวัลสำหรับผู้ชนะการแข่งขัน **เป็นเงิน 38,0๐๐ บาท**

- รางวัลชนะเลิศ อันดับ 1 เป็นเงิน ๑5,๐๐๐ บาท

- รางวัลชนะเลิศ อันดับ 2 เป็นเงิน 13,๐๐๐ บาท

- รางวัลชนะเลิศ อันดับ 3 เป็นเงิน 10,๐๐๐ บาท

7. ค่าตอบแทนคณะกรรมการตัดสินกีฬา

- กรรมการตัดสินกีฬาฟุตบอล จำนวน ๔ คน ๆ ละ 8๐๐ บาท / วัน จำนวน 9 วัน

**เป็นเงิน 28,8๐๐ บาท**

8. ค่าตอบแทนเจ้าหน้าที่ประจำสนาม จำนวน 2 คนๆละ 200 บาท /วัน จำนวน 9 วัน  
 **เป็นเงิน 3,600 บาท**

-2-

9. ค่าเช่าเต็นท์พร้อมเก้าอี้จำนวน 3 หลัง ๆ ละ 70๐ บาท จำนวน 9 วัน

**เป็นเงิน 18,90๐ บาท**

10. ค่าเช่าเครื่องเสียงพร้อมอุปกรณ์ครบชุด จำนวน ๑ ชุด ๆ ละ ๑,5๐๐ บาท จำนวน 9 วัน

**เป็นเงิน 13,5๐๐ บาท**11. ค่าจัดทำป้ายประชาสัมพันธ์ **เป็นเงิน 6,0๐๐ บาท**    
 - ป้ายประชาสัมพันธ์โครงการขนาด 2 x 3 เมตร จำนวน 1 ป้าย เป็นเงิน 2,4๐๐ บาท   
 - ป้ายโครงการขนาด 3 × 3 เมตร จำนวน 1 ป้าย เป็นเงิน 3,600 บาท

๑2. ค่าจัดซื้อน้ำและเครื่องดื่ม จำนวน 8 วัน ๆ ละ 2,0๐๐ บาท **เป็นเงิน 16,0๐๐ บาท**

13. ค่าอาหารว่างและเครื่องดื่มในพิธีเปิด จำนวน 50 คนๆละ 50 บาท **เป็นเงิน 2,500 บาท**

14. ค่าวัสดุอุปกรณ์ในพิธีเปิด **เป็นเงิน 2,800 บาท**

|  |  |  |  |  |  |  |  |
| --- | --- | --- | --- | --- | --- | --- | --- |
| **ลำดับที่** | **รายการ** | **จำนวน** | **หน่วย** | **ราคา/หน่วย** | | **จำนวนเงิน** | |
| 1  2  3  4  5 | ริบบิ้นผ้าซาติน  พลุกระดาษ  เข็มหมุด  ลูกโป่ง  ดอกไม้ประดิษฐ์ | 5  10  6  150  6 | ม้วน  แท่ง  โหล  ลูก  ช่อ | 200  30  50  2  150 | -  -  -  -  - | 1,000  300  300  300  900 | -  -  -  -  - |
| **ตัวอักษร.........(สองพันแปดร้อยบาทถ้วน).......**  **รวมเป็นเงินทั้งสิ้น** | | | | | | **2,800** |  |

**รวมเป็นเงินทั้งสิ้น 20๐,๐๐๐ บาท ( เงินสองแสนบาทถ้วน )**

หมายเหตุ : รายการค่าใช้จ่ายข้างต้นสามารถถัวเฉลี่ยได้